20/08/2015 | Administración LocalMunicipal
Culleredo
Economía, Facenda e Réxime Interior
Nomeamento persoal laboral fixo (asistentas a domicilio)

Por resolución da concelleira de Réxime interior, Patrimonio e Contratación do 27 de xullo de 2015, acordouse: “RESOLUCIÓN No BOP núm.135 do 20 de xullo de 2015 publicouse a resolución da concelleira de Réxime Interior, Patrimonio e Contratación do 02 de xullo de 2015 pola que se eleva a definitiva a relación de aspirantes que superaron o proceso selectivo para cubrir catro prazas de asistente/a a domicilio (consolidación emprego temporal). A base 9 das Bases xerais para a selección de funcionarios de carreira e persoal laboral fixo do Concello de Culleredo (BOP 15/10/2009), establece que no prazo de vinte días naturais contados desde o día seguinte á publicación no Boletín Oficial da Provincia da relación de aspirantes que superaron o proceso selectivo, as persas incluídas na mesma deberán presentar no Concello de Culleredo a documentación que se detalla, acreditativa dos requisitos esixidos. No punto 2 da citada base 9 establecese que quen tivese a condición de empregado público, estará exento de xustificar documentalmente os requisitos xa demostrados para obter o seu anterior nomeamento, tendo que presentar certificación da administración pública da que dependa, na que se acredite a súa condición. De acordo cos datos existentes no servizo de Persoal, dona Elena Rita Repila De Bernardi, dona Ana Amelia Southern Blidaru e dona Miren Eguzkiñe Fossoul Vaskov, teñen a condición de empregadas públicas do Concello de Culleredo. No expediente do proceso selectivo consta certificación acreditativa da súa condición. O día 22 de xullo de 2015, rexistro de entrada número 2015/64554, a aspirante dona Elsa Maria Rowlands Malacatus presenta a documentación especificada nas mencionadas bases para o seu nomeamento como persoal laboral fixo. A base 11 das Bases xerais para a selección de funcionarios de carreira e persoal laboral fixo do Concello de Culleredo (BOP 15/10/2009), establece que os aspirantes que tiveran superado o proceso selectivo e acreditado o cumprimento dos requisitos esixidos, serán nomeados persoal laboral fixo mediante resolución do alcalde que se publicará no Boletín Oficial da Provincia. A formalización dos contratos efectuarase no prazo dun mes, a partir da publicación do nomeamento no Boletín Oficial da Provincia. De acordo co antecedentes e consideracións expostos, RESOLVO: Nomear persoal laboral fixo, grupo V (asistentas a domicilio), ás persoas que se relacionan: Contra a presente resolución, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes a contar desde o día seguinte ao da notificación do presente acto, ao abeiro do establecido no artigo 117.1 da Lei 30/1992, de 26 de novembro; ou ben, directamente, recurso contencioso-administrativo ante o Xulgado do Contencioso-Administrativo de A Coruña que corresponda, no prazo de dous meses, desde o día seguinte ao da recepción da presente notificación, de acordo co establecido nos artigos 8.1 e 46.1 da Lei 29/1998, de 13 de xullo. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición, de acordo co establecido no artigo 117.2 da Lei 30/1992, de 26 de novembro. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición. En todo caso, poderá interpoñer calquera outro recurso que estime conveniente para a defensa dos seus intereses.” Culleredo, 27 de xullo de 2015 A concelleira de Réxime interior, Patrimonio e Contratación Marta María Iglesias Becerra